มีปัญหาทางครอบครัว เช่น พ่อแม่ทะเลาะกันเป็นประจำ แล้วรู้สึกว่าถูกพ่อแม่ละเลยในการดูแลเอาใจใส่ ชอบเอาไปเปรียบเทียบกับพี่สาวอยู่ตลอดเวลา เช่น พี่เกิดมาตอนมีอันจะกิน ส่วนเรานั้นเกิดตอนลำบาก พี่หัวดีกว่า เก่งกว่า เรามันสมองช้า และชอบพูดอยู่เป็นประจำว่า ตอนเด็กๆ ฝากคนอื่นเลี้ยง เพราะไม่ว่าง แล้วมาพูดว่าตอนนั้นเขาเลี้ยงไม่ดี เขาไม่ชอบเด็กผู้หญิง เขาเลี้ยงในที่แคบๆ จนเรารู้สึกเครียด เพราะเท่าที่จำความได้ เรามีปัญหาด้านระบบหายใจ อยู่ที่แคบแล้วอึดอัด หายใจไม่สะดวก ต่อมาเจอปัญหาครั้งใหญ่ พ่อก็เริ่มกินเหล้าเยอะขึ้นทุกวัน จนทะเลาะกับแม่บ่อยขึ้น แม่ก็ชอบเอาเรื่องในบ้าน ในครอบครัวไปเล่าให้คนอื่นฟัง เราก็เครียดจนปวดหัว พอปวดหัวก็หงุดหงิด ตอนนั้นรู้สึกอยากจะหายไป ไม่ต้องมารับรู้อะไร พี่สาวก็ไม่ยอมกลับมาอยู่บ้าน ทิ้งให้เราต้องมาเจอปัญหาในบ้านทุกวันทุกเวลา จนอดทนไม่ไหวก็ไปแอบร้องไห้คนเดียว พอผ่านไปสักพัก ตัวเราเองก็เริ่มที่จะกดดันตัวเองมากขึ้นเรื่อยๆ เอาตัวเองไปเปรียบเทียบกับคนอื่น เริ่มระแวงสายตาคนอื่น เครียดจนเริ่มที่จะทนไม่ไหว จากที่จะระบายอารมณ์โดยการวาดรูป อ่านการ์ตูน แต่ตอนนี้กลับระบายโดยการหยิกแขนตัวเอง จนเป็นรอยแดงๆที่แขน และเริ่มที่จะแอบระบายอารมณ์โดยการทำร้ายข้าวของ บางทีจิกนหรือที่นอนจนรู้สึกเจ็บถึงจะได้สติกลับมา ปัจจุบัน เริ่มค้นหาสิ่งที่ตัวเองเป็น ปรากฎว่าตรงทุกหัวข้อเกี่ยวกับโรคนี้ แต่ไม่เคยคิดฆ่าตัวตาย อ่านไปอ่านมาก็เครียดเพิ่มขึ้นอีก แล้วก็เดิมทีเป็นคนเก็บกดมาประมาณ 7-8 ปีได้แล้ว แล้วยังต้องมาเจอปัญหาครอบครัวไม่เว้นแต่ละวัน และเริ่มที่จะไม่สามารถอยู่ที่ๆมีคนเยอะกว่า 2 คนได้ มันรู้สึกอึดอัด และเริ่มกดดันตัวเองจนเครียด จนตอนนี้ไม่ค่อยพูด ไม่ไว้ใจใครเลยแม้แต่คนในครอบครัว แล้วก็เคยพูดเรื่องนี้กับแม่แล้ว แต่เขาก็โยนความผิดให้ตัวเราเอง ตอนนี้ไม่รู้จะทำยังไงแล้ว รู้สึกเบื่อมากๆ อยากนอนนิ่งๆเป็นหุ่นไม่ต้องขยับไปไหนเลย หยิบจับอะไรก็เบื่อไปหมด บางทีก็ร้องไห้ไม่มีสาเหตุ สงสัยมากว่าแค่เครียดหรือเป็นโรคนี้กันแน่
สวัสดีค่ะ จากเหตุการณ์ดังกล่าวมา น่าจะมีความคับค้องใจ ความโกรธแค้น และความอึดอัดใจในชีวิตจากสาเหตุหลายๆอย่างอยู่ค่ะ ซึ่งอาจทำให้มีภาวะซึมเศร้า โรคซึมเศร้า หรือความผิดปกติทางอารมณ์เกิดขึ้นได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมหากเข้าข่ายเป็นโรคซึมเศร้าซึ่งเป็นโรคที่ควรรักษา ควรไปพบจิตแพทย์เพื่อประเมินสภาพจิต และรับยาร่วมกับทำจิตบำบัดอย่างต่อเนื่องค่ะควรเปิดใจพูดคุยกับคนในครอบครัวถึงปัญหาที่เกิดขึ้นด้วยค่ะพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้าหรือเรื่องที่ทำให้อึดอัดใจ และควรหาคนที่ไว้ใจได้เพื่อพูดคุยระบายความทุกข์ค่ะ